alexandrainst/scandi-wiki huggingface dataset:
Wakeøya

Wakeøya er ein atoll i det nordlege Stillehavet på om lag 7,4 km² som er underlagt USA.

Historie 

Wakeøya vart oppdaga allereie den 20. oktober 1658 av spanjolen Álvaro de Mendaña de Neyra. Sjølv gav han øya namnet San Fransisco, men øya fekk namn etter den britiske kapteinen William Wake, som vitja øya i 1796. Øya blei underlagt USA i 1899.

I januar 1941 bygde amerikanarane ein militærbase på øya. Øya er i dag kjend for slaget ved Wakeøya mellom USA og Japan rett etter åtaket på Pearl Harbor i 1941. USA overgav seg til Japan i desember 1941, og Japan okkuperte øya fram til september 1945.
Etter andre verdskrigen var øya strategisk viktig for USA i Koreakrigen og den kalde krigen. Øya tente også som flyktningleir for 8,000 vietnamesarar på flukt frå Vietnamkrigen. Det finst fleire krigsminnesmerke på øya i dag.

Kjelde 
 Denne artikkelen bygger på «Wake Island» frå , den 10. juni 2012. 
 

Øyar i Stillehavet
Øyar i USA
Atollar
Midwayøyane

Midwayøyane er ein atoll på 6,2 km² som er underlagt USA i det nordlege Stillehavet. Atollen består av øyane Sand Island, Spit Island og Eastern Island. Geologisk sett er atollen ein del av øygruppa Hawaii, sjølv om han ikkje er rekna til Hawaii i dag.

Historie 

Midwayøyane blei oppdaga av av kaptein N.C. Middlebrooks den 5. juli 1859. Kaptein William Reynolds la øyane formelt under USA i 1867, og dei vart då dei fyrste stillehavsøyane som vart annektert av USA. 

I 1903 vart øyane busette av arbeidsfolk som ville leggja telegrafkabel over Stillehavet. Dei innførte mange ukjende artar til øyane, t.d. kanarifugl, konglepalme, stovegran og kokosnøttpalme i tillegg til maur, termittar, kakerlakkar, tusenbein og mange andre insekttypar. Seinare same året vart ein radiostasjon oppretta på øya, og marinesoldatar vart plassert der.

Pan American Airlines begynte med sjøflyturar for rike turistar frå San Francisco til Kina så tidleg som 1935. Sjøflya mellomlanda ved Midwayøyane, så turistane fekk sjå øyane.

Frå 5. til 7. juni 1942 stod slaget ved Midway mellom USA og Japan. Øyane var strategisk viktige for USA også under Koreakrigen og den kalde krigen. 

Øyane er i dag svært viktige for dyrelivet sitt. Store mengder av verdsbestanden av laysanalbatross og svartfotalbatross hekkar på Midwayøyane.

Kjelde 
Denne artikkelen bygger på «Midway Atoll» frå ,  den 10. juni 2012.  
 

Øyar i Stillehavet
Øyar i USA
Atollar
Terra Nostra

Terra Nostra er ein brasiliansk telenovela (såpeopera) skapt av Benedito Ruy Barbosa. Serien vart produsert av fjernsynsnettverket Rede Globo, og kvar episode varer i om lag 65 minutt. Første sending fann stad 20. september 1999.

Liste over skodespelarar
Ana Paula Arósio - Giuliana Splendore 
Thiago Lacerda - Matteo Batistella 
Carolina Kasting - Rosana
Antônio Fagundes - Gumercindo Telles de Aranha 
Débora Duarte - Maria do Socorro Telles de Aranha
Raul Cortez - Francesco Magliano
Ângela Vieira - Janette Magliano 
Marcello Antony - Marco Antonio
Maria Fernanda Cândido - Paola
Paloma Duarte - Anjélica 
Gabriel Braga Nunes - Augusto Neves Marcondes 
Odilon Wagner - Altino Neves Marcondes 
Jackson Antunes- Antenor 
José Dumont - Battista  
Adriana Lessa - Naná 
Elias Gleizer - Padre Olavo 
Tânia Bondezan - Mariana
Fernanda Muniz - Luiza

Fjernsynsseriar frå 1990-åra
Kultur i 1999
Såpeseriar
Brasilianske fjernsynsseriar
Asteni

Asteni (frå gresk a-, 'utan' og sthenos, 'styrke') er eit medisinsk omgrep for kraftløyse, slappheit eller låg motstandsevne mot påkjenningar. Ordet blir brukt både om fysisk og psykisk kraftløyse. Vidare kan ein astenikar vera ein person med asteni, eller som har ein spinkel kroppstype.

Sirkulatorisk asteni er ei form for fysisk asteni der ein har lågare evne enn normalt til å auka puls og blodtrykk ved påkjenningar.

Neurasteni eller psykasteni viser til ein tilstand der nervesystemet er meir irritabelt enn normalt og der personen er irritabel, trøytt og initiativlaus.

Kjelder

«asteni» i Store medisinske leksikon
«asteni» i Store norske leksikon

Symptom
Sjukdommar i nervesystemet
Muskelsystemet
Sjukdomsteikn
Rayman: Hoodlums' Revenge

Rayman: Hoodlums' Revenge er ein oppfølgjar til Rayman 3: Hoodlum Havoc eksklusivt til Game Boy Advance i 15.Mars 2005. 

Dataspel frå 2005
Crash Twinsanity

Crash Twinsanity er eit plattform-videospel utgjeve av Vivendi Universal Games i Nord-Amerika den 1. oktober i 2004, i Europa 8. oktober i 2004 og i Japan den 9. november 2004. Spelet er utvikla av Traveller's Tales. Det finst til konsollane Xbox og Playstation 2.

Dataspel frå 2004
Traveller's Tales

Traveller's Tales, oppretta i 1990, er eit engelsk programvarehus.

Spel

Bakgrunnsstoff 
Traveller's Tales heimeside

Kjelder

Skipingar i 1990
Britiske føretak
Programvareprodusentar
Lego Harry Potter: Years 1-4

Lego Harry Potter: Years 1-4 er eit videospel i Lego-videospelserien, utvikla av Traveller's Tales og utgjeve av Warner Bros. Spelet er basert på Harry Potter, og historia i spelet dekkjer dei fire fyrste bøkene og filmane om Harry Potter.

Gameplay
Gameplayet i Lego Harry Potter er veldig liknande det som finst i tidlegare Lego-spel, der vekta ligg i å samle og utforske. Å utføre trylleformular er ein stor del av spelet, og det er eit veldig breidt spekter av trylleformular å lære ettersom ein gjer framgang i spelet. Det er også mogleg å lage eliksirar, som kan hjelpe spelaren å fullføre nivået om eliksiren er laga riktig. Ein skal også kome seg gjennom skoletimar og meistre å fly på sopelimar. Det er også mogleg å velje mellom anna over 100 forskjellige karakterar å bruke spelet gjennom.

Kjelder
 Artikkelen er basert på Lego Harry Potter: Years 1-4 frå bokmålswikipedia, henta inn den 10. juni 2012.

Dataspel frå 2010
Harry Potter-videospel
Politidistrikt

Politidistrikt er geografiske einingar ein kan dela politimyndigheita i eit land inn i.

Noreg 

I Noreg er Politi- og lensmannsetaten delt inn i politidistrikt. Distrikta er underlagde Politidirektoratet, som har ansvar for fagleg leing, styring og oppfølging.

Før 2002 var det 52 politidistrikt i Noreg. Våren 2001 behandla Stortinget ein politireform, som innebar ei samanslåing av fleire politidistrikt. Reforma blei verksam den 1. januar 2002 og innebar at talet på politidistrikt blei redusert til 27. Det er også lagt fram ulike forslag om vidare samanslåingar for å effektivisera politiverksemda.

Eit politidistrikt er leia av ein politimeister, ein statleg embetstittel som blir gjeven av Kongen i statsråd.

Innan kvart politidistrikt finst politistasjonar, lensmannskontor og namsfogdkontor. Kvar politistasjon er underlagd ein politistasjonssjef og har geografisk ansvar for eit politistasjonsdistrikt. Politistasjonar kan anten ha reine politioppgåver eller både politigjeremål og sivile rettspleie­gjeremål. Lensmannskontor er underlagd ein lensmann og har ansvar for eit lensmannsdistrikt. Lensmannskontor har både politigjeremål og sivile rettspleie­gjeremål. Namsfogdkontorer er underlagde ein namsfogd og dekkjer eit namsfogddistrikt. Namsfogdkontorer har berre sivile rettspleie­gjeremål.

Eit politidistrikt utgjer også ein lokal redningssentral (LRS), som har ei redningsleiing med representantar frå aktuelle offentlege etatar, med politimeisteren som formann. I si rolle som LRS er politidistriktet underlagd Hovudredningssentralene.

Politidistrikt 
 Finnmark politidistrikt
 Troms politidistrikt
 Nordland politidistrikt
 Trøndelag politidistrikt 
 Møre og Romsdal politidistrikt
 Vest politidistrikt (Hordaland og Sogn og Fjordane)
 Sør-Vest politidistrikt
 Agder politidistrikt
 Sør-Øst politidistrikt (Buskerud, Telemark og Vestfold)
 Oslo politidistrikt (Oslo, Asker og Bærum)
 Øst politidistrikt (Follo, Romerike og Østfold)
 Innlandet politidistrikt (Hedmark og Oppland)

Kjelder 

Denne artikkelen bygger på «Politidistrikt» frå , den 10. juni 2012.

Bakgrunnsstoff 

 Statisisk sentralbyrå: Liste over kva kommuner som høyrer til kva politidistrikt 
 politi.no

Politi- og lensmannsetaten
Geografiske einingar
Politi
Risæspråget

Risæspråget er den dialekta som vert snakka i Risør by i Risør kommune i Aust-Agder fylke.

Kjenneteikn ved risæspråget 
I Risør har dei mykje brukt Æ, som til døme Risæ - Risør. Dei har både sørlandstrekk og austlandstrekk, med blaute konsonantar. Risæværingane har før i gamal tid hatt korkje skarre-R eller rulle-R, men ein R som nesten ikkje kan høyrast.

Risør kommune
Sørlandske målføre
Norske målføre
Pitfall: The Lost Expedition

Pitfall: The Lost Expedition er eit action-eventyr videospel for Game Boy Advance, GameCube, PlayStation 2 og Xbox. Spelet blei gjeve ut i 2004.

Karakterar
Pitfall Harry - ein modig utforskar og hovudpersonen.

Nicole McCallister - Jenta som Harry er forelska i og som blir kjærasten hans til slutt. Nicole er ein attraktiv bokorm og arkeolog som kom til jungelen for å leite etter far sin, Kevin.

Stemmer
 Steven Jay Blum som Pitfall Harry.
 Rino Romano som Quickclaw, Guard #1.
 Jessica Bogart som Nicole McCallister.
 Cree Summer-Franck som Micay.
 David Kaye som Jonathan St. Claire, Graham.
 Michael Beattie som Hubert Leech, Pusca, Explorer.
 Phil Hayes som Dr. Bernard Bittenbinder, Chief.
 Pete Sepenuk som Mole, Guard #2.

Dataspel frå 2004
Louis Gabriel Ambroise de Bonald

Louis Gabriel Ambroise, Vicomte de Bonald () var ein fransk filosof og politisk teoretikar. Bonald var kanskje den viktigaste representanten for den kyrkjelege og politiske reaksjonen i Frankrike i tiåra etter den franske revolusjonen: han var ultramonatismens fremste teoretikar og var som politikar motstandar av alle sosiale og konstitusjonelle reformer.

Han flykta frå revolusjonen i 1791 og slo seg snart ned i Heidelberg, kvar han forfatta Theorie du pouvoir politique et religieux (1796), eit velskrive forsvar for ein ytterleggåande teokratisk absolutisme. Han kom attende til Frankrike under Napoléon sitt styre, gav ei tid ut det rojalistiske tidsskriftet Mercure de France saman med Chateaubriand. Under Bourbon-styret blei han tiltrudd fleire framståande embete, men trekte seg etter juli-revolusjonen i 1830 attende til godset sitt, der han levde fredeleg fram til han døydde i 1840.

Bonald sine skrifter er i første rekkje politiske og filosofiske, og læra hans er fundamentert i eit stort prinsipp, som er språkets heilage opphav. Det første språket inneheld kjernen i all sanning. Frå dette deduserer han seg fram til Guds eksistens, det heilage opphavet og autoriteten til Bibelen og doktrinen om den ufeilbarlege kyrkja. Alt i naturen og samfunnet er eit resultat av treeininga mellom årsak, midlar og verknad. I naturen ser han Gud som den første årsaka, rørsle som middelet og lekamen som resultatet. I samfunnet er det makta som er årsaka, ministrane som er middelet og undersåttane som verknaden. Denne treeininga er innbyrdes avhengig av kvarandre, og på dette grunnlaget konstruerte han den absolutistiske filosofien sin.

Kjelder 

«Louis Gabriel Ambroise, Vicomte De Bonald» i Encyclopædia Britannica si 11. utgåve, som i dag er offentleg eigedom

Franske filosofar
Franske forfattarar
Franske embetsmenn
Franske adelsmenn
Folk frå Millau
Pilevall

Pilevall er ei rad av styva kvitpil. Slike rader er vanlege på flatbygdene i Skåne. Dei er planta for å verne jorda mot vind. Dei er typiske for Söderslätt.

Pilevallar har historisk vore planta langs med landsvegar for å hindre erosjon av matjord, og på 1600-talet kom danskekongen Kristian IV med påbod om planting av piletre langs alle skånske vegar for å hindre jordflukt. Piletrea utgjorde ei viktig kjelde for ved på den elles trefrie sletta. Av same grunn vart det òg planta pil til innpå 1900-talet. Piletrea måtte styvast kvart tredje år, noko som inneber at greinverket blir tatt bort for at trea skal fortsette å vekse oppover. No for tida er det først og fremst estetiske høve som har gjort at pilevallane har overlevd, sjølv om erosjonen av matjord truleg hadde vore verre utan pilevallane.

Kjelder
http://www.ne.se/pilevall

Skåne
Landskap i Sverige
Vegar i Sverige
Landbrukshistorie
Bonaire

Bonaire (nederlansk uttale , papiamento Boneiru, uttalt ) er ei øy i Dei små Antillane, nord for kysten av Venezuela, som er under nederlandsk styre. 

Bonaire består offisielt av hovudøya Bonaire (288 km²), og den folketomme Klein Bonaire (6 km²). Til saman dekkjer dei eit areal på 294 km².
Hovudstaden i Bonaire er Kralendijk. Øya har ein permanent folkesetnad på 18 905 (1. januar 2015).

Tidlegare utgjorde Bonaire ei administrativ eining saman med naboøyane Aruba og Curaçao, men frå og med oppløysinga av Dei nederlandske antillane i 2010  er desse tre øyane separate einingar underlagt Nederland.  

Saman med Sint Eustatius og Saba utgjer øya Karibisk Nederland.

Ordsoge 
Namnet «Bonaire» har truleg opphavleg kome frå caquetio-ordet bonay, som tyder 'lågland'. Tidlege spanske og nederlandske kolonisatørar brukte stavemåtar som Bojnaj og Bonaire.

Historie 

Menneska har butt på Bonaire heilt sidan ca. 1000 e. Kr, då ein reknar med at Caquetio-indianarane kom i kano frå fastlandet i dagens Venezuela. Ein har funne talrike holemåleri og helleristingar etter dei på øya. Truleg var Caquetio-ane eit høgt folk, for det spanske namnet på Bonaire er las Islas de los Gigantes - øya til kjempene.

Då europearane oppdaga øya ca. år 1500, tok dei dei innfødde til slavar for seg. Utover 1500-talet importerte spanjolane mengder av husdyr til Bonaire. Etter ein langvarig strid mellom Nederland og Spania erobra nederlendarane Bonaire på 1600-talet, og bygde eit fort her i 1639. Bonaire blei heretter ei plantasjeøy, og ein del slavar vart henta hit frå Afrika.

Under Napoleonskrigane tok Storbritannia kontroll over øya, men Nederland fekk henne tilbake i 1814. Busetnaden som i dag er Kralendijk vart grunnlagt av britiske handelsfolk i 1810. Utover 1800-talet vart slavane frigjorte.

Bonaire tente som britisk og amerikansk protektorat under andre verdskrigen, og USA bygde då ei flystripe her, Flamingo internasjonale lufthamn. I etterkrigstida blømte økonomien for øya; her kom eigen klesbutikk, radiostasjonar og auka saltproduksjon. I 1975 vart også eit petroleumsselskap grunnlagt på Bonaire. I dag lever Bonaire i stor grad av turisme.

Kjelder 
Denne artikkelen bygger på «Bonaire» frå ,  den 24. mai 2018.  
 

Øyar i Karibia
Øyar i Nederland
Allan Simonsen

Allan Rodenkam Simonsen () er ein dansk, tidlegare fotballspelar og -trenar frå Vejle. Han var ein sentral spelar på Borussia Mönchengladbach då klubben vann den vesttyske bundesligaen og UEFA-cupen, samt nådde finalen i Europacupen for serievinnarar i 1977. Same året vart han kåra til 'Årets europeiske fotballspelar' (Gullballen). Han var ein kortvaksen, kvikk angrepsspelar med blikk for spelet.

Simonsen var trenar for Færøyane sitt fotballandslag mellom 1994 og 2001.

Aktiv
Simonsen debuterte for Vejle Boldklubb i 1971-sesongen. Her var han med å vinne den danske seriemeisterskapen for klubben både i 1971 og 1972. I 1972-sesongen debuterte han på det danske fotballandslaget med å skåre to av måla då Island vart slått med 5-2.

På 20-årsdagen i desember 1972 skreiv Simonsen kontrakt med den vesttyske bundesligaklubben Borussia Mönchengladbach. Fyrst hausten 1974 spela han seg til plass i startellevaren. I 1974/75-sesongen spela han 34 kampar og skåra 18 mål for klubben som vart vesttyske seriemeistrar både den sesongen og dei to påfylgjande sesongane. I 1975 vann Borussia Mönchengladbach også UEFA-cupen. To år seinare var Simonsen heilt sentral då klubben nådde finalen i Europacupen, men som enda med tap for Liverpool FC. Grunna økonomien kvitta den vesttyske klubben seg med ei rekke klassespelarar i 1977. Same året vart Simonsen kåra til å vere den beste fotballspelaren i Europa, med knapp margin framom Kevin Keegan. Simonsen vart verande i Borussia Mönchengladbach og var med å vinne UEFA-cupen på nytt i 1979. 

Frå sommaren 1979 til 1983 spela Simonsen for den spanske storklubben FC Barcelona. Med denne klubben vart han spansk cupmeister i 1981, medan han året etter var med å vinne Cupvinnarcupen då Barcelona slo Standard Liège med 2-1. Simonsen skåra høvesvis 20, 11 og 24 mål i dei tre fyrste sesongane i Spania.

Hausten 1983 spela Simonsen for det engelske 2. divisjonslaget Charlton. Han var lokka til klubben av ein rikmann som hadde lova å bygge ein storklubb. Det heldt seg ikkje oppatt, for Simonsen vart det heile ein fiasko. Etter seks månader forlet han klubben og reiste heim til Danmark. Her spela han frå 1983 med Vejle BK, og var i 1984 med på sikre klubben sitt femte danske seriemeisterskap.

1982-83 var Simonsen ein sentral spelar på Danmarks fotballandslag som kvalifiserte seg til EM i fotball 1984. Under opningskampen mot vertslandet Frankrike braut han foten og vart aldri sidan like god som før skaden. Sin 55. og siste landskamp spela han i 1986. Han la opp som fotballspelar i 1989.

Kjelder
Denne artikkelen bygger på «Allan Simonsen» frå ,  den 10. juni 2012.  
 

Danske fotballspelarar
Vejle-spelarar
Borussia Mönchengladbach-spelarar
Barcelona-spelarar
Charlton-spelarar
Folk frå Vejle
Spelarar i Fotball-EM 1984
Spelarar i Fotball-VM 1986
Øya Saba

Saba er ei nederlandsk vulkansk øy i Karibia.

Geografi 

Øya var tidlegare ein del av eininga dei nederlandske antillane, som vart oppløyst i 2010. Saba er ei lita øy på berre 13 km². Ho er med det den minste eininga som er direkte underlagt Nederland. Det høgaste punktet på øya er vulkanen Mount Scenery, 877 moh. Mount Scenery er det høgaste punktet ikkje berre på Saba, men i heile kongeriket Nederlanda.

Historie 

Arkeologane har funne restar etter urfolk på Saba, men då britiske skipbrotne redda seg i land på øya i 1623, var ho ubusett. Historisk har Saba vore ei omstridt øy mellom Storbritannia, Frankrike og Nederland, men har tilhøyrt Nederland samanhengjande sidan 1816. Av di Storbritannia gjerne sendte «uynskte» personar til dei karibiske øyane, var Saba ei tid kjend for å husa mange piratar.

Samfunn 

Innbyggjarane på Saba i dag har eit svært blanda opphav, med både skotske, nederlandske, irske og afrikanske forfedrar. Dei fleste øybuarane er romersk-katolske. Sabanarane er tospråklege med nederlandsk og engelsk. Øya er vel utbygd med både skular, veg, administrasjonshus, ein liten flyplass og ferje.

Kjelder 
Denne artikkelen bygger på «Saba» frå ,  den 10. juni 2012.  
 

Øyar i Karibia
Øyar i Nederland
Gjerstadvassdraget

Gjerstadvassdraget  har utspring nord for Havrefjell i Nissedal kommune i Agder fylke og Vestfold og Telemark fylke.

Vissedal er nemninga på dalen langs vassdraget. Namnet på dalen kjem frå vatnet Visser, som er eit eldre namn på Gjerstadvatnet. I dag finst nesten berre stadnamn som Vissedals-eidet, Vissedals-myra, Vissedals-stea og Vissedals-kilen igjen etter Vissedal. Namnet gjekk ut av skriftlege kjelder på 1500-talet.

Geografi i Agder
Geografi i Vestfold og Telemark
Søndeled
Gjerstad kommune
Vassdrag i Noreg
Geografi i Risør
Ross Dependency

Ross Dependency er eit landområde i Antarktis definert av sektoren som strekkjer seg frå Sørpolen til 60° sør mellom lengdegradane 160° aust og 150° vest, og som endar ved. New Zealand gjorde formelt krav på området i 1923, då generalguvernøren av New Zealand vart utpeikt som guvernør av Ross Dependency med ein kongeleg resolusjon i London i Storbritannia. Dei fleste land i verda har ikkje anerkjent det newzealandske kravområdet i Antarktis, men etter at Antarktistraktaten tredde i kraft i 1961 slår første paragraf fast at «Avtalen ikkje anerkjenner, motstrider eller oppretter territoriale krav. Ingen nye krav kan heller fremjast så lenge avtalen er i kraft.»

Geografi 

Ross Dependency dekkjer 400 000-450 000 km². Området inkluderer Rosshavet, delar av Victoria Land, Rossøya, Balleny Islands, den vesle Scott Island og den isdekte Roosevelt Island.

Historie 

Området har namnet sitt etter sjøfararen James Clark Ross som oppdaga Victoria Land i 1841. Då oppdaginga vart gjort, proklamerte han at dette territoriet og havområdet rundt, skulle vera underlagt Storbritannia. I 1887 vart grensene for Ross Dependency definert av britiske styresmakter, og i 1923 vart landområdet formelt underlagt New Zealand. Sidan 1961 har området blitt verna av Antarktistraktaten.

Forsking 

Det finst to forskingsstasjonar i området; Scott Base (New Zealand) og McMurdo Station (USA). Dessutan ligg Amundsen-Scott-basen på den geografiske sørpolen dels innanfor grensene til Ross Dependency. 

Italia driv forsking kvar sommar ved Zucchelli-stasjonen i Terra Nova Bay, og frå 1969 til 1995 dreiv New Zealand den sommaropne basen Vanda Station i McMurdo Dry Valleys-området. 

Også Greenpeace har hatt ein forskingsbase i Ross Dependency; den fekk namnet World Park Base og var i drift frå 1987-1992 på Rossøya. Sidan denne ikkje var statstyrt var den offisielle grunnregelen til medlemslanda av Antarktisktraktaten at dei ikkje skulle gje støtte eller assistanse til basen. 

Vanlegvis har ein rullebanar for fly i snøen i området, men det er sjølvsagt avhengig av vêret og årstida.

Kjelder

Denne artikkelen bygger på «Ross Dependency» frå ,  den 11. juni 2012.

Bakgrunnsstoff
 New Zealand, Antarktis og Sørishavet — Ministry of Foreign Affairs and Trade. 
 Antarktis New Zealand
 50 år med Scott Base 
 Frimerke frå Ross Dependency
 Kart over Ross Dependency (sentrale område) 

 
Kravområde i Antarktis
Skipingar i 1923
Stader i Antarktis kalla opp etter britar
Oppkallingar etter James Clark Ross
Eurovision.tv

Eurovision.tv er den offisielle internasjonale nettstaden til Eurovision Song Contest. Sida vert drive av Eurovision iTV & Crossmedia Unit i Den europeiske kringkastingsunionen (EBU).

Sjå òg
 Junioreurovision.tv
 Youngmusicians.tv

Kjelder
 Eurovision: Help & FAQ

Nettstader
Eurovision Song Contest
Dreamcast

Dreamcast (ドリーム キャスト Dorīmukyasuto?) er ein spelkonsoll som blei utgjeven av Sega i slutten av 1998 og var etterfølgaren til Sega Saturn. Det var den fyrste oppføringa i den sjette generasjonen med spelkonsollar, sleppt før konkurrentane Sonys PlayStation 2, Microsofts Xbox og Nintendo GameCube.

Kjelder

Denne artikkelen bygger på «Dreamcast» frå ,  den 11. juni 2012.  

Spelkonsollar
Sega
Skipingar i 1998
Sega Saturn

Sega Saturn er ein spelkonsoll, utvikla av Sega og oppfølgjaren til Mega Drive. Han vart lansert 22. november 1994 i Japan, 11. mai 1995 i Nord-Amerika og 8. juli 1995 i Europa. Konsollen har ein dobbel CPU med 32-bit-arkitektur og åtte prosessorar. Spela til Saturn er i CD-ROM-format, til skilnad frå forgjengaren der spela vart leverte på spelekassettar.

Utviklinga av Saturn byrja i 1992, same året som Sega lanserte arkademaskinen 3D Model 1. Konsollen vart designa rundt ein ny CPU frå det japanske elektronikkfirmaet Hitachi, og fekk inkorporert ein ekstra VDP (video display processor) tidleg i 1994 for å kunne konkurrere betre med den komande PlayStation frå Sony.

Saturn var opphavleg ein suksess i Japan, men greidde ikkje å selje i store kvantum i Vesten. I USA miste Sega raskt store delar av marknaden etter at Nintendo 64 debuterte der i slutten av 1996. Salet av Saturn vart avvikla i Nord-Amerika og Europa i 1998. Saturn selde 9,26 millionar eksemplar globalt og er sett på som eit kommersielt mistak. Ein faktor som medverka til dei skuffande salstala kan vere at Sega ikkje greidde å gje ut eit nytt spel i Sonic the Hedgehog-serien til konsollen, kjent i utviklingsfasen som Sonic X-treme.

Saturn fekk fleire verdsette spel i løpet av tida på marknaden, som Nights into Dreams, Panzer Dragoon-serien og Virtua Fighter-serien, men har eit blanda ettermæle på grunn av ein kompleks design av maskinvaren og svak støtte frå tredjepartar. Oppfølgjaren til konsollen, Dreamcast, vart lansert november 1998 i Japan og i slutten av 1999 i Nord-Amerika og Europa. Avgjerda om å avvikle Saturn i 1998 førte til at den vestlege marknaden var heilt utan nye Sega-spel i over eitt år, noko som medverka til at Sega gjekk med eit økonomisk underskot i 1999.

Referansar

Bakgrunnsstoff 

 
Spelkonsollar
Lego Harry Potter: Years 5-7

Lego Harry Potter: Years 5-7 er eit videospel i LEGO-serien utgjeven i 2011 av Warner Bros. og utvikla av Traveller's Tales.

Kjelder

Dataspel frå 2011
Harry Potter-videospel